શહેરમાં વધતા જતા વાહનચોરીના ગુના અટકાવવા અને નોંધાયેલા ગુનાઓના ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા અને એસીપી દિયોરાની સૂચનાથી ગાંધીગ્રામ પીઆઇ ખુમાનસિંહ વાળાના માર્ગદર્શન હેઠળ પીએસઆઇ જે એમ ભટ્ટ અને સ્ટાફ પેટ્રોલીંગમાં હતો દરમિયાન કનુભાઈ બસીયા, હાર્દિકસિંહ પરમાર અને વનરાજભાઈ લાવડીયાની બાતમી આધારે સંતોષભાઈ મોરી, રાહુલભાઈ વ્યાસ, ગોપાલભાઈ પાટીલ, દિગ્વિજયસિંહ જાડેજા, શૈલેષભાઇ કગથરા અને અમીનભાઈ કરગથરાને સાથે રાખીને પરાપીપળીયાના પાટિયા પાસે વોચ ગોઠવી અહીં ઘંટેશ્વર 25 વારિયા ક્વાટર ધરાવતા અને હાલ નવાગામ આવાસ યોજનાના ક્વાર્ટરમાં રહેતા ઇમરાન ઉર્ફે મુકેશ યુસુફભાઇ ઉર્ફે સલીમભાઇ કસાઈ નામના ખાટકી શખ્સને ઝડપી લઇ તેની પાસેથી 3 ચોરાઉ બાઈક કબ્જે કર્યા હતા આ અંગે પત્રકાર પરિષદ યોજી માહિતી આપતા એસીપી પ્રમોદ દિયોરાએ જણાવ્યું હતું કે ઇમરાન ઉર્ફે મુકેશે એક બાઈક જૂનાગઢથી અને બે બાઈક રાજકોટના બહુમાળી ભવન અને ગ્રીનલેન્ડ ચોકડી પાસેથી ચોરી કરી હતી અગાઉ રાજકોટ, ગોંડલ અને જૂનાગઢમાં વાહનચોરી સહિતના 9 ગુનાઓમાં પકડાઈ ચુક્યો છે.